Mnr. Norman Tjombe, 'n menseregteprokureur, sê volgens wet is daar wel 'n kans dat Shoprite se eis vir tot 30 jaar op die werkers afgedwing kan word.
“Hulle wil Namibiese werkers straf sodat hulle nooit weer sal staak nie,” het hy by 'n openbare ­geleentheid vroeër vandeesweek gesê.
“Die werkers het baklei en hulle sal in die hoërhof ook baklei, maar hulle kan dit nie alleen regkry nie, hulle het ons ondersteuning nodig,” het hy gesê.
Mnr. Herbert Jauch, 'n arbeidsnavorser, het gesê: “Shoprite is 'n wit monopolie-kapitaal- apartheidsmaatskappy wat in Namibië gesien het die vakbonde is verdeeld en die geleentheid gebruik het om te maak soos hulle wil, en aan werkers te betaal net wat hulle wil.
“Hulle het gesien die Namibiese regering het werkers in die steek gelaat deur afdanking te vergemaklik en deur 'n ingewikkelde en uitgerekte goedkeuringsproses vir 'n beskermde staking in werking te stel. Meer en meer maatskappye sien ook dié geleentheid.